Volter uudisti sähkölaitostuotteensa muotoilun – mekaniikkasuunnittelusta vastasi Relicomp - Relicomp Oy
– Viime kevääseen saakka olimme keskittyneet lähinnä itse tekniikkaan. Oli aika saada myös ulkonäkö tekniikan tasolle. Otimme yhteyttä Pinto Designiin, joka suunnitteli meille uudenmallisen laitoksen, Volter Oy:n toimitusjohtaja Jarno Haapakoski kertoo.
– Jo ensimmäisen, viimekesäisen tapaamisen päätteeksi laitoimme Relicompin kanssa mekaniikkasuunnittelun työn alle. Relicomp mietti luonnoskuvien ja päämittojen pohjalta ohutlevypuolen, ja Volter hahmotteli laitoksen rungon, johon sijoiteltiin laitoksen pääkomponentit paikoilleen, Haapakoski kertoo.
– Laitosten valmistus on nyt Relicompin vastuulla. On hyvä, että Relicomp myös suunnitteli laitoksen, koska heillä oli tietoa siitä, mitä talonsisäisillä konekannoilla on ylipäätään järkevää valmistaa.
– Kokonaisuudessaan projekti oli onnistunut. Uusi muotoilu syntyi nopeasti, eikä uudenmallisen laitoksen valmistuksessakaan tarvinnut tehdä kompromisseja. Kaikki sujui jouhevasti aina laitoksen muotoilusta valmistukseen asti, Haapakoski kiteyttää.